open-index/open-wikipedia-markdown huggingface dataset:
Wu Bangguo

**Wu Bangguo** (1941–2024) var en kinesisk kommunistisk politiker og statsmann. Han var til sin død president for Den Nasjonale Folkekongress' stående komite, og medlem av det kinesiske kommunistpartis politbyrås stående komite som nummer to i den offisielle rangeringen innen sistnevnte organ. Han ble i denne posisjonen alment regnet som Folkerepublikkens tredje mest mektige mann.

## Liv og virke
### Bakgrunn
Wu Banguo ble født i Pingba i Guizhou, med slektsrøtter i Feidong i Anhui. Hans var Wu Zhongxing var kartograf som arbeidet med kartprojeksjon.

Etter eksamen ble han arbeider og tekniker ved Shanghai radiorørfabrikk nr. 3, og steg med tiden opp til ledersposisjoner der.

### Politiker
Wu gikk inn i kommunistpartiet i 1964 og fikk sin høyere utdannelse fra Tsinghuauniversitetet i Beijing, der han i 1967 tok eksamen i radioelektronikk.

Wu hadde storparten av sin politiske karriere i Shanghai og tjenestegjorde senere som visestatsminister under statsminister Zhu Rongji. Han ble betraktet som et viktig medlem i den tidligere partileder Jiang Zemins «Shanghaiklikk». 
Han var partisekretær i Shanghai (1991–1994), visestatsminister i Folkerepublikken Kina, (1995–2003) medlem av politbyråets stående komité til Kinas kommunistparti (2002–2012), og forman for Den nasjonale folkekongress' stående komité (2003–2013).

Under en tale om Hongkongs *Basic Law* i juni 2007, advarte Wu at Hongkong bare vil ha så mye myndighet som byen ble av Beijing, og at den spesielle administrative regionens regjering er en eksekutivledet modell som ikke blindt sskulle følge vestlige systemer. Han uttalte også at sentralregjeringen støttet Hongkongs utvikling av demokrati, så lenge det er innenfor grensene til Hongkongs *Basic Law*. Selv om merknadene var åpne for tolkning, skapte de betydelig kontrovers i Hongkong, med pro-demokratiske politikere som kalte dem utfordrende for territoriets autonomi.

Wu hadde det overgripende ansvaret for prosjektet De tre kløfters demning.

I egenskap av leder innen Folkekongressen holdt Wu en årviss tale hver mars måned under forsamlingens vårmæte. I disse talene gjorde han alltid klart at Kina ikke vil ta i bruk flerpartidemokrati, maktfordeling eller et føderalt system. I 2011 foreslo Wu «de fem ikke» (五不搞) ved det at han erklærte at «[vi] har avgitt en høytidelig erklæring om at vi ikke vil benytte et system med flere partier som har verv i rotasjon, ikke diversifisering av veiledende ideologi, ikke separasjon av makter og tokammeralisme, ikke føderalisme eller privatisering.»

Den 16. juli 2012 deltok Wu på utskytningsseremonien til romfartøyet Shenzhou 9.

### Etter politikken
I likhet med andre pensjonerte topprangerende embetsmenn i Kina, sluttet Wu med offentlige opptredener bortsett fra å delta på viktige begivenheter som nasjonaldagfeiringene. I mars 2015 ble Wu avbildet på besøk på en rapsfarm i Wuyuan i Jiangxiprovinsen.

Wu Bangguo døde den 8. oktober 2024 i Beijing, 83 år gammel.

## Noter

## Referanser


## Eksterne lenker
* 
*
William Smith

**William Smith** er navnet til flere personer:

* William Smith (komponist) (1603&ndash;1645), britisk komponist fra Durham
* William Smith (politiker) (1756&ndash;1835), britisk politiker
* William Smith (geolog) (1769&ndash;1839), britisk geolog
* William Smith (kaptein) (1790&ndash;1847), britisk kaptein som oppdaget Sør-Shetlandsøyene i 1819
* William Smith (mormoner) (1811&ndash;1893), amerikansk religionsleder
* William Smith (leksikograf) (1813–1893), britisk leksikograf
* William Robertson Smith (1846&ndash;1894), skotsk filolog, fysiker, arkeolog og bibelkritiker
* William Smith (skytter) (1877&ndash;1953), canadisk skytter
* William Faulder Smith (1886&ndash;1937), britisk landhockeyspiller
* William Smith (syklist) (1893&ndash;1958), sørafrikansk syklist som deltok i OL 1920
* William Smith (bokser) (1904&ndash;1955), sørafrikansk bokser
* William Smith (svømmer) (1924&ndash;2013), amerikansk svømmer
* William Smith (bryter) (1928&ndash;2018), amerikansk bryter
* William Smith (skuespiller) (f. 1933), amerikansk filmskuespiller

## Fiktive personer
* William «Will» Smith (rollefigur), hovedpersonen i TV-komedien *Fresh Prince i Bel-Air*, spilt av Will Smith
Tranøya (Senja)

**Tranøya** er ei øy og et gammelt kirkested i Senja kommune i Troms. Øya ligger ved Tranøybotns innløp fra Solbergfjorden. Dagens Tranøy kirke er ei trekirke fra 1775. Øya er bebygd, og det tilbys overnatting og matservering. 
Senja Moments AS forpakter Tranøya siden 2019. Det er kommunen som eier det meste av bygningsmassen på øya, og den østlige halvdelen av landområdet på øya. Den vestlige halvdelen av øya eies av Statskog.

Det har bodd folk på Tranøya i mere enn 2000 år. Det finnes mange gravhauger, nausttufter og hustufter på øya. På øya er det også funnet rester etter gravhauger som sannsynligvis er samegraver fra nyere tid, dvs 1850-1900.
I den gamle prestegården fra ca. 1740 har Midt-Troms Museum en permanent utstilling om historien til plassen.

Øya har lett adkomst og fine campingmuligheter.

## Referanser
Li Changchun

**Li Changchun** (kinesisk: 李長春, pinyin: *Lǐ Chángchūn*; født 1944) er en kinesisk kommunistisk politiker. Han er medlem av det kinesiske kommunistpartis politbyrås stående komite, Folkerepublikken Kinas i praksis viktigste politiske organ. Han betraktes som medlem av «Shanghaiklikken».

Han ble medlem av kommunistpartiet i 1965, og i 1966 tok han eksamen i elektroteknikk ved et institutt i Harbin.

I 1983 ble han Kinas da yngste leder på bynivå sa han ble borgermester i Shenyang. I perioden 1987–1990 var han guvernør for Liaoning-provinsen og i perioden 1990–1992 for Henan. Årene 1992–1998 var han partisekretær i Henan og i perioden 1998–2002 innehadde han samme posisjon i den rike Guangdong-provinsen. Det var under Lis tid i Henan som en skandale med HIV-smittet blod fant sted der.

I 1997 ble han innvalgt i partiets politbyrå og ble da byråets yngste medlem. I 2002 ble han medlem i politbyråets stående komite, der han i 2009 var nummer fem i rang. Han anses alment som Kinas «propagandasjef». Han regnes som den forrige partileder Jiang Zemins gruppe av favoritter.

## Referanser


## Eksterne lenker
* 
*
Eugen

**Eugen** er en nordisk form av *Eugène*, den franske formen av det latinske navnet *Eugenius*, som igjen var dannet av greske *Eugenios*. Navnet er dannet av greske *eu*, «god», og *genes*, «født», og har blitt tolket som «adelig» eller «god slekt». Navnet finnes i flere ulike varianter i forskjellige land, først og fremst i Europa. Formene *Eugen* og *Eugene* er vanligst i Norge.

## Varianter av navnet
Det finnes en rekke ulike varianter av dette navnet, disse finner vi i Europa og i Persia. 

**Spania og Italia:**  Eugenio
- **Portugal:**                                Eugénio / Eugênio
- **Tyskland, Romania:**                               Eugen
- **Frankrike:**                              Eugène
- **Russland:**                               Jevgenij
- **Ukraina:**                                 Evhen
- **Bulgaria:**                                Evgeni
- **Persia:**                                    Oujan
- **Hellas**   Eugenios (Ευγένιος)

## Utbredelse
*Eugen* er i dag et vanlig mannsnavn blant annet i Romania og Slovakia. Andre former av navnet er vanlig i flere andre land.

|}

## Kjente personer med navnet
Personene i listen er ordnet kronologisk etter fødselsår.
* Eugene Schoulgin (f. 1941), norsk-svensk forfatter
* Eugene Ejike Obiora (1958–2006), nigeriansk-norsk mann som døde under pågripelse av politiet
* Tore Eugen Kvalheim (f. 1959), norsk fagforeningsleder, leder i YS

## Annen bruk av navnet
* SMS «Prinz Eugen», østerriksk-ungarsk slagskip fra første verdenskrig
* «Prinz Eugen» (1938), tysk krigsskip fra andre verdenskrig
* Eugene (Oregon), by i USA

## Navnedag
*Eugen* har navnedag i flere land.

## Referanser


## Eksterne lenker
*
Mandelpil

**Mandelpil** (latin: *Salix triandra* Linnaeus) tilhører pilefamilien / vierfamilien (*Salicaceae*). Mandelpil er en busk som blir 2-7 meter høy. Bladene er 5-11 cm, glatte og lansettformete med avrundet grunn og små tenner langs kanten. Sammen med kurvpil danner den hybriden flettepil.

Barken er grå og flasser lett av, årskvister er brune eller gråbrune og brekker lett. Ørebladene er store, brede og runde, de omslutter kvisten og henger lenge på. Hannblomstene er lange og har oftest tre pollen(støv-)bærere. Hunnraklen har 2-4 cm lange skaft og 3-6 blad, og med blekgule rakleskjell som er krushåret nederst. Arrene er utbøyde og rødgule.

Mandelpil er både dyrket og forvillet, og kan påtreffes forvillet fra hagehold i Bergen. Utbredelsen er normalt Eurasia og Norden. I Norge mangler den på Vestlandet, men er vanlig opp til Nord-Trøndelag. Den vokser særlig i de store dalførene på Østlandet.

## Referanser




## Kilder
* Stenberg, Lennart & Bo Mossberg, Steinar Moen (norsk red.), *Gyldendals store nordiske flora*, Gyldendal, Oslo 2007. ISBN 978-82-05-32563-0.
* 
## Eksterne lenker
*
Oxygène

**Oxygène** er det tredje musikkalbumet av den franske musikeren Jean-Michel Jarre. Det ble utgitt i Frankrike 1976. Ellers i Europa og i resten av verden ble det utgitt året etter. 

*Oxygène* ble spilt inn i hans hjemmestudio i 1976. En Scully åttespors-opptaker ble brukt til å spille inn instrumenter som Eminent 310 og Korg Minipops trommemaskin. Han brukte et beskjedent ekko på de forskjellige lydeffektene som skapes av VCS3-synthesizeren. Jarres ARP 2600-synthesizer ble også brukt, og en EMS VCS 3. Albumet består av seks synthesizer-spor. 

*Oxygène* viste seg vanskelig å få gitt ut, men via en venninne, Hélène Dreyfus, ble albumet utgitt av hennes mann Francis Dreyfus. Selv om Dreyfus i utgangspunktet var skeptisk til elektronisk musikk, gamblet han ved å trykke opp 50 000 eksemplarer. Albumet har solgt mer enn 18 millioner eksemplarer.

Albumet ble nummer 1 i Frankrike, og etter at det også ble gitt ut utenfor Frankrike nådde det nummer 2 i Storbritannia, 3 i New Zealand og Sverige, 4 i Nederland og 9 i Norge. Albumet inneholder også singelen, "Oxygène IV", som nådde nummer 1 i Spania, 3 i Belgia, Frankrike og Nederland og 4 i Storbritannias single hitlister. 

## Sporliste
**Side 1** 
#«Oxygene (Part I)» – 7:40
#«Oxygene (Part II)» – 8:20
#«Oxygene (Part III)» – 2:50
**Side 2**
#«Oxygene (Part IV)» – 3:50
#«Oxygene (Part V)» – 11:10
#«Oxygene (Part VI)» – 5:55

## Referanser


## Kilder
* 

## Eksterne lenker
*
Skjørpil

**Skjørpil** (*Salix euxina*) tilhører vierfamilien (*Salicaceae*). Skjørpil er et løvfellende tre som blir 5–25 m høyt. Bladene er 8-12 cm, glatte og lansettformete med bare litt avrundet grunn, og små tenner langs kanten. Bladene er blågrønne under; bladskaftene er 1-3 cm lange.

Barken er grå og furete; årskvister er grønne eller grønnbrune og blanke og brekker lett. Øreblader er enten fraværende, eller skjevt hjerteformede med tidlig avbløming. Hannblomstene er lange og har oftest to (eller tre) pollenbærere. Hunnraklene peker først oppover, har 1-4 cm lange skaft og er 3-7 cm lange, med 3-6 blad, og med blekgule rakleskjell som er krushåret nederst. Arrene er utbøyde fliker, og griffelen er inntil 1 mm lang.

Skjørpil er både dyrket og forvillet, opprinnelig som prydtre. Det kommer opprinnelig fra områdene ved Svartehavet og Det kaspiske hav. Arten finnes nå forvillet i store deler av Europa, Nord-Amerika, New Zealand og Sør-Afrika. Treslaget er ofte blitt forvekslet med grønnpil (*Salix* × *fragilis*), som er en hybrid mellom skjørpil og hvitpil (*Salix alba*). De fleste eldre rapporter om skjørpil i Norge er egentlig grønnpil.

I Norge er skjørpil dyrket fra tidlig på 1800-tallet, eller kanskje sent på 1700-tallet. Den sprer seg med avbrukne greiner, men ble først vanlig forvillet etter 1980. Arten er nå ganske vanlig langs de de ytterste delene av Oslofjorden med mer spredte funn nordover til Drøbaksundet og vestover til Bamble og Kragerø.

I Fremmedartslista er skjørpil plassert i kategorien *potensielt høy risiko* på grunn av stort invasjonspotensial og ingen kjent økologisk effekt.
## Hybrider
Skjørpil danner en rekke hybrider med andre pilearter:
* blankpil (*Salix* × *meyeriana*) (*Salix euxina* × *pentandra*) – dannet med istervier
* grønnpil (*Salix* × *fragilis*) (*Salix alba* × *euxina*) – dannet med hvitpil
* bronsepil (*Salix* × *alopecuroides*) (*Salix euxina* × *triandra*) – dannet med mandelpil
* fontenepil (*Salix* × *pendulina*) (*Salix babylonica* × *euxina*) – dannet med tårepil

## Referanser




## Eksterne lenker
*
TUI Sverige

**TUI Sverige**, inntil 2016 **Fritidsresor**, er et svensk reiseselskap som ble grunnlagt av Bengt Bengtsson og Håkan Hellström i 1961. 

## Historikk
Selskapet var tidlig ute med et nytt konsept for feriereisende: ferieleiligheter der gjestene selv hadde mulighet til å besørge sine måltider. Selskapets første reise gikk vinteren 1961/1962 til USA. Våren 1962 startet selskapet opp med ordinære charterreiser, blant annet til Mallorca, Sitges, Nice, San Remo, Arma di Taggia og Rimini. Fritidsresors nordiske morselskap ble i 1998 solgt til det engelske reiseselskapet Thomson, som noen år senere i sin tur blev kjøpt opp av det tyske konsernet TUI. 

Fritidsresegruppen var per 2009 et nordisk konsern med selskaper i Sverige, Norge, Danmark og Finland. I september 2007 ble Fritidsresegruppen en del av TUI Travel plc, et nettverk av europeiske reiseselskaper og ett av verdens største selskaper innen sitt felt.

## Varemerker
Selskapet opererte i Norge og Danmark hovedsakelig under varemerket Star Tour. I Finland var selskapet kjent under navnet Finnmatkat, i Sverige hovedsakelig som Fritidsresor. Konsernet solgte også reiser under varemerkene TEMA, Nazar og MyPlanet. 

I tillegg til de tradisjonelle chartereisene arrangerte selskapet skireiser under varemerket Alperna og Sportresor samt rundreiser under varemerket Temaresor.

## Referanser


## Eksterne lenker
*
Vegard Samdahl

**Vegard Samdahl** (født 21. mars 1978) er en norsk tidligere håndballspiller. Fra 2019 inngår han i trenerteamet til Kolstad Håndball.

Samdahl har spilt for klubbene Rapp, Sjetne IL, Heimdal Håndballklubb og Viking Håndball i Norge, IFK Skövde i Sverige, Århus GF i Danmark og polske Wisła Płock og igjen Viking Håndball. Samdahl debuterte på det norske landslaget mot Grønland 6. mai 2000. Han spilte bare sju landskamper inntil han 31. oktober 2008 etablerte seg på landslaget. Han har deltatt i VM 2009, EM 2010, VM 2011 og EM 2012.

## Meritter
* Vinner av  EHF Challenge Cup med IFK Skövde i 2004.
* Kåret til årets playmaker i Danmark i 2007.
* Polsk mester med Wisła Płock i 2011

## Referanser


## Eksterne lenker
*
Lilla Brignone

**Lilla Brignone** (født 23. august 1913 i Roma, død 24. mars 1984 i Roma) var en italiensk skuespillerinne. Brignone hadde en lang karriere innen både film og teater.

## Filmografi
* *[[Teresa Confalonieri]]* , regi Guido Brignone (1934)
* *[[Passaporto rosso]]* , regi Guido Brignone (1935)
* *[[Il serpente a sonagli]]* , regi Raffaello Matarazzo (1935)
* *[[Lo smemorato]]* , regi Gennaro Righelli (1936)
* *[[Trenta secondi d'amore]]* , regi Mario Bonnard (1936)
* *[[Pensaci Giacomino!]]* , regi Gennaro Righelli (1936)
* *[[Vivere]]* , regi Guido Brignone (1935)
* *[[La cena delle beffe (film)|La cena delle beffe]]* , regi Alessandro Blasetti (1941)
* *[[Scadenza trenta giorni]]* , regi Luigi Giacosi (1944)
* *[[Porte chiuse]]* , regi Fernando Cerchio e Carlo Borghesio (1944)
* *[[Il processo delle zitelle]]* , regi Carlo Borghesio (1944)
* *[[Abbiamo vinto!]]* , regi Rogert Adolf Stemmle (1950)
* *[[Donne proidite]]* , regi Giuseppe Amato (1953)
* *[[La risaia]]* . regi Raffaello Matarazzo (1955)
* *[[I sogni nel cassetto (film)|I sogni nel cassetto]]* , regi Renato Castellani (1957)
* *[[Pezzo, capopezzo e capitano]]* , regi Wolfgang Staudte (1958)
* *[[Hektisk sommer]]* (*Estate violenta*), regi Valerio Zurlini (1959)
* *[[Lettere di una novizia]]* , regi Alberto Lattuada (1960)
* *[[Fantasmi a Roma]]* , regi Antonio Pietrangeli (1960)
* *[[La monaca di Monza]]* , regi Carmine Gallone (1961)
* *[[L'eclisse]]* , regi Michelangelo Antonioni (1962)
* *[[L'amore difficile]]* , regi Luciano Lucignani (1962)
* *[[Venere imperiale]]* , regi Jean Delannoy (1962)
* *[[Rocambole]]* , regi Bernard Borderie (1962)
* *[[I promessi sposi]]* , regi Mario Maffei (1963)
* *[[Un marito in condominio]]* , regi Angelo Dorigo (1963)
* *[[L'attico]]* , regi Gianni Puccini (1963)
* *[[Il giorno più corto]]* , regi Sergio Corbucci (1963)
* *[[Tutto il bello dell'uomo]]* , regi Aldo Sinesio (1963)
* *[[Coriolano eroe senza patria]]* , regi Giorgio Ferroni (1964)
* *[[La bambolona]]* , regi Franco Giraldi (1968)
* *[[Orgasmo (film)|Orgasmo]]* , regi Umberto Lenzi (1968)
* *[[Camorra]]* , regi Pasquale Squitieri (1972)
* *[[Malizia (film)|Malizia]]* , regi Salvatore Samperi (1973)
* *[[La Tosca (film)|La Tosca]]* , regi Luigi Magni (1973)
* *[[Peccato veniale]]* , regi Salvatore Samperi (1974)
* *[[Pianta Venere]]* , regi Edda Tattoli (1974)
* *[[Oh,Serafina!]]* , regi Alberto Lattuada (1976)
* *[[Tartarenes ørken (film)|Tartarenes ørken]]* , regi Valerio Zurlini (1976)
* *[[Per amore]]* , regi Mino Giarda (1976)
* *[[Delitti amore gelosia]]* , regi Toni Secchi (1982)

## Referanser


## Eksterne lenker
*
Andrea Dettling

**Andrea Dettling** (født 19. januar 1987 i Altendorf) er en sveitsisk alpinist. Hun deltar i disiplinene utfor, Super-G og storslalåm.

I desember 2002 kjørte Dettling sitt første FIS-renn, og fra desember 2004 deltok hun i europacupen. I 2006 forbedret hun resultatene markert, og ble blant annet nr. 4 i utfor under junior-VM. Det samme året ble hun sveitsisk mester i kombinasjonen. 6. januar 2007 debuterte hun i verdenscupen i storslalåmrennet i Kranjska Gora.

10. februar 2008 ble hun nr. 19 i super-G-rennet i Sestriere, og tok dermed sine første verdenscuppoeng. Hennes hittil beste plassering er en tredjeplass i super-G fra Cortina d’Ampezzo 26. januar 2009.

**Verdenscupen**
* Én pallplassering

**Junior-VM**
* Bardonecchia 2005: 18.-plass i storslalåm, 18.-plass i super-G, 23.-plass i utfor
* Québec 2006: 4.-plass i utfor, 11.-plass i storslalåm
* Altenmarkt/ Flachau 2007: 20.-plass i slalåm, 24.-plass i utfor, 31.-plass i storslalåm, 6.-plass i kombinasjonen

**Øvrig**
* Sveitsisk mester i kombinasjonen 2006
* Åtte seire i FIS-renn

## Eksterne lenker
*
Ram It Down

***Ram It Down*** er det ellevte studioalbumet til det britiske heavy metal-bandet Judas Priest.

Albumet ble innspilt i Puk Studios i København Danmark i 1987, og utgitt 17. mai 1988 på Columbia Records/CBS Records. Det ble senere gjenutgitt i 2001 med to bonusspor.

## Sporliste
Alle spor skrevet av Rob Halford, K.K. Downing og Glenn Tipton, unntatt hvor annet er nevnt.
# «Ram It Down» – 4:48
# «Heavy Metal» – 5:58
# «Love Zone» – 3:58
# «Come and Get It» – 4:07
# «Hard as Iron» – 4:09
# «Blood Red Skies» – 7:50
# «I'm a Rocker» – 3:58
# «Johnny B. Goode» (Chuck Berry) – 4:39
# «Love You to Death» – 4:36
# «Monsters of Rock» – 5:30

### 2001 Bonusspor
# «Night Comes Down» (konsertopptak) – 4:33
#«Bloodstone» (konsertopptak) – 4:05

## Personell
*Rob Halford: Vokal
*K.K. Downing: Gitar
*Glenn Tipton: Gitar
*Ian Hill: Bassgitar
*Dave Holland – Slagverk

## Eksterne lenker
*
Innebygd system

Et **innebygd system** (engelsk: *embedded system*) er et datamaskin-basert system som tjener en bestemt hensikt, og som utfører én enkelt eller noen få operasjoner, ofte innenfor sanntidssystemer. Det er vanligvis *innebygd* i maskinvaren og dens mekaniske deler, og er *ferdigprogrammert*. Dette i kontrast til en generell datamaskin (deriblant en personlig datamaskin), som kan utføre forskjellige oppgaver avhengig av hvordan den programmeres.

Innebygde systemer kontrollerer idag mange hjelpemidler, og er ofte gjenstand for masse-produksjon. De omfatter alt fra bærbare enheter som digitale klokker og digitale lydavspillere til større stasjonære installasjoner som trafikklys, kontrollere i fabrikker og systemer som kontrollerer kjernekraftverk.

Systemet kan variere fra det enkle, med én enkelt mikrokontroller-brikke, til komplekse systemer med flere enheter, periferiutstyr og nettverk plassert på innsiden av en svære chassiser.

Navnet «innebygd system» brukes tidvis også om systemer med en viss grad av mulighet til å programmeres. En PDA og en smarttelefon har for eksempel enkelte fellestrekk med innebygde systemer &ndash; deriblant operativsystemet og mikroprosessoren, men er ikke rene innebygde systemer, fordi ulike programmer kan lastes inn og ulike former for periferiutstyr kan tilkobles.

## Eksterne lenker
*
TUIfly Nordic

**TUIfly Nordic**, tidligere kjent som **Britannia Nordic**, er merkenavn for et charterflyselskap med hovedkontor i Sverige.

Selskapet opererer charterflyvninger fra flyplasser i Sverige, Norge, Danmark og Finland på vegne av søsterselskapene TUI Sverige, TUI Finland og TUI Norge. 

Selskapets destinasjoner inkluderer: Burgas, Larnaca, Korfu, Kos, Chania, Heraklion, Rhodos, Samos, Zakhyntos, Alghero, Catania, Boa Vista, Sal,Cancun, Funchal, Fuerteventura, Las Palmas, Ibiza, Arecife, Palma de Mallorca, Menorca, Tenerife, Krabi, Phuket, Antalya, Bodrum, Dalaman. 

## Historie
Selskapet ble opprinnelig grunnlagt i 1985 for å ta seg av charterturene til Transwede Airways. I 1996 ble charter-delen av selskapet overtatt av den svenske turoperatøren Fritidsresor og rebrandet til Blue Scandinavia. Da Britannia Airways fikk kontroll over selskapet i 1998 som følge av Thomson Groups overtagelse av Fritidsresor, endret selskapet igjen navn; denne gang til Britannia AB som senere ble til Britannia Nordic. 

I 2000 overtok Preussag (senere TUI) Thomson Group. 

I november 2005 innførte selskapt merkenavnet Thomsonfly og deretter, i mai 2006, TUIfly Nordic

Den 13. mai 2015 kunngjorde TUI Group, at alle selskapets 5 flyselskaper vil bytte navn til TUI Airlines (men beholde egne AOC) og denne prosessen er ventet ferdig innen 2018.

## TUI Airlines
Flyselskaper som inngår i TUI Airlines (pr desember 2015) er:

Thomson Airways (United Kingdom), Corsair International (Frankrike), Jetairfly (Belgia), TUI Airlines (Nederland), TUIfly (Tyskland) og TUIfly Nordic (SE/NO/DK/SF)

*tidligere selskaper som har inngått i gruppen :Alida Airlines (Mexico), Jet4you (Marokko), Hapag-Lloyd Express (Tyskland), Metrojet (Russland) og Neos (Italia).

## Flåte
TUIfly Nordic har per 16. august 2015 følgende fly i sin besittelse:

Per 11. februar 2020 er gjennomsnittsalderen på flyene 10,7 år.

## Referanser


## Eksterne lenker
* [
Festivali i Këngës

**Festivali i Këngës** er den største og viktigste musikkfestivalen i Albania. Festivalen er avholdt årlig siden 1962 av Albanias statlige kringkaster Radio Televizioni Shqiptar (RTSH). 

Siden Anjeza Shahini representerte Albania i Eurovision Song Contest 2004 etter å ha vunnet Festivali i Këngës i 2003, har vinneren fått representere Albania i Eurovision Song Contest. Fra 2022 har vinneren blitt kåret av en fagjury, mens tv-seerne har bestemt hvem som skal representere landet i Eurovision Song Contest.

## Vinner

### Artister med flere seiere

Noen artister har vunnet Festivali i Këngës flere ganger:

## Festivali i Këngës og Eurovision Song Contest
I 2004 debuterte Albania i Eurovision Song Contest, og det var vinneren av *Festivali i Këngës 2003* som fikk representere landet i Eurovision Song Contest. Dette ble videreført frem til 2022, da RTSH endret konseptet: en fagjury bestemmer topp tre i den albanske konkurransen, mens tv-seerne via telefonavstemning avgjør hvem som skal representere landet i Eurovision Song Contest. Allerede det første året var juryen og seerne uenige; juryen kåret Elisa Lila til vinner, mens seerne stemte frem Albina og familja Kelmendi til å representere landet i Eurovision Song Contest.

I *Festivali i Këngës* må alle sanger være på albansk. Mens sangene i *Festivali i Këngës* kan være fire minutter lange, kan ikke sangene i Eurovision Song Contest vare mer enn tre minutter lange. Derfor må bidragene ofte justeres og redigeres ned for å imøtekomme Eurovision-regelverket.

Som regel fremføres Albanias bidrag i Eurovision Song Contest på engelsk. Seks ganger har Albanias bidrag kun blitt sunget på albansk: i 2006, 2008, 2012, 2013, 2018 og 2019. I 2006 hadde den albanske sangen så mange kulturelle trekk at artisten Luiz Ejlli valgte å fremføre sangen på originalspråket. I 2008 ble det internt laget en engelsk versjon av «Zemrën e lamë peng», men denne ble ikke brukt, da «Zemrën e lamë peng» inneholder mange metaforer som ikke lar seg oversette til engelsk.

## Referanser


## Se også
*Kënga Magjike

## Eksterne lenker
* Offisiell Festivali i Këngës-side
Dave Holland

**David «Dave» Holland** (født 5. april 1948 i Wolverhampton i Staffordshire, død 16. januar 2018 i Lugo i Spania) var en engelsk trommeslager, kjent som medlem i Judas Priest.

Hollands spilte i bandet Finders Keepers i 1968, og senere i Trapeze sammen med Glenn Hughes (kjent fra Deep Purple) fra starten i 1969, men forlot bandet i 1979 for å bli med i Judas Priest. Han deltok på seks studioalbum til han forlot bandet i 1989. Han ble erstattet av Scott Travis fra Racer X.

I 2004 ble han funnet skyldig i forsøk på voldtekt av en 17 år gammel gutt.

## Diskografi
;Finders Keepers
* *Sadie, The Cleaning Lady* (single)

;Trapeze
* *Trapeze* (1970)
* *Medusa* (1970)
* *You Are the Music...We're Just the Band* (1972)
* *The Final Swing* (1974)
* *Hot Wire* (1974)
* *Live At The Boat Club* (1975)
* *Trapeze* (1976)
* *Hold On* a.k.a. *Running* (1978/1979)
* *Welcome to the Real World* (1993)
* *High Flyers: The Best of Trapeze* (1996)
* *Way Back to the Bone* (1998)
* *On the Highwire* (2003)

;Glenn Hughes
* *Play Me Out* (1977)

;Justin Hayward
* *Songwriter* (1977)
* *Night Flight* (1980)

;Judas Priest
* *[[British Steel]]* (1980)
* *[[Point of Entry]]* (1981)
* *[[Screaming for Vengeance]]* (1982)
* *[[Defenders of the Faith]]* (1984)
* *[[Turbo (album)|Turbo]]* (1986)
* *[[Priest...Live!]]* (1987)
* *[[Ram It Down]]* (1988)
* *[[Metal Works '73-'93]]* (1993)
* *[[The Best of Judas Priest: Living After Midnight]]* (1996)
* *[[Metalogy]]* (2004)
* *[[The Essential Judas Priest]]* (2006)

## Referanser


## Eksterne lenker
*
Innebygd operativsystem

Et **innebygd operativsystem** er et operativsystem for et innebygd system. Slike operativsystemer er konstruerte for å være svært kompakte og effektive, og mangler mange   funksjoner i generelle operativsystemer som ikke blir brukt i deres spesialiserte oppgaver. Innebygde operativsystemer er ofte også sanntids-operativsystemer.

Eksempler på innebygde operativsystemer er programvaren som benyttes i minibanker, CCTV-systemer og jukebokser.
Wiese (artist)

**Trygve Wiese-Haugland** (født 15. mars 1985 i Stavanger), også kjent under artistnavnet **Wiese**, er en norsk artist, produsent, låtskriver og DJ. Han vokste opp i Bergen og musikken hans kjennetegnes av fengende melodier, pulserende rytmer og et radiovennlig format.
 
Warner Music Norway ga i 2019 ut Wieses singel, «VIKING». Sangen ble en hit i Norge, og nådde toppen av flere nasjonale spillelister, inkludert Spotifys «Norway Viral 50». Sangen har millioner av avspillinger på Spotify, og er den mest spilte norske fotballsangen gjennom tidene.

Han også gitt ut låter på eget plateselskap, deriblant en coverversjon av «The Lion Sleeps Tonight» som en hyllest til The Lion Kings 25-årsjubileum. Sangen oppnådde over fire millioner Spotify-avspillinger på seks måneder. Også singlene «Never Let Me Go», «I Fell» og «How Can I Live» har flere millioner Spotify-avspillinger. Flere av disse har vært å finne på Spotify sine offisielle topplister, slik som «Hits Don’t Lie», «New Music Friday», «Sommerhits», «New Happy Tunes» og «Made in Norway».

Wiese startet karrieren under artistnavnet «Trygve Wiese». Han ga blant annet ut låten «Me e Viking», som første gang ble fremført under åpningen av Viking stadion 1. mai 2004. 29. mai 2005 ble musikkvideoen til «Me e Viking» for første gang vist på NRK Sport Jukeboks. I 2005, 2006 og 2007 var «Me e Viking» den mest spilte videoen i NRK Sport Jukeboks - stemt frem av seerne.

## Eksterne lenker
*
Al Atkins

**Allan John «Al» Atkins** (født 14. oktober 1947 i West Bromwich, Birmingham, England) er en engelsk vokalist.

Han var den opprinnelige vokalisten i bandet Judas Priest i fra bandet ble opprettet i 1967 til det ble oppløst to år senere i 1969. Atkings gikk så til bandet **Freight** hvor Ian Hill og K.K. Downing spilte, men manglet vokalist. De ble så enige om å bytte navn til Judas Priest. Atkings fikk aldri gitt ut noe album med bandet, da han ble erstattet i 1973 av Rob Halford, ett år før debutalbumet *[[Rocka Rolla]]* (1974) ble utgitt. Han formet senere et band med navn *Lion*, og gikk etter det solo.

## Diskografi
* Al Atkins – *Judgement Day* (1990)
* Al Atkins – *Dreams of Avalon* (1991)
* Al Atkins – *Heavy Thoughts* (1994)
* Al Atkins – *Victim of Changes* (1998)
* Al Atkins – *Demon Deceiver* (2007)

## Eksterne lenker
* 
*
Sigrun Tara Øverland

**Sigrun Tara Øverland** (født 1983) er en norsk musiker, tekstforfatter, låtskriver og kulturbyråkrat.

Hun er utdannet i utøvende musikk ved Høgskolen i Agder (2003–05) der hun blant annet startet bandene Tara og Picidae. Hun har også vært med i andre band som Kaada, Anne Marie Almedal og Evan Seleven.

Etter videre studier i administrasjon ved Norges musikkhøgskole ble hun daglig leder av AKKS Oslo og i 2021 ble hun styreleder i AKKS Norge. Hun har også vært leder av konsertforeningen Havresekken. Hun har jobbet som produsent for kulturhuset Kulturfabrikken Sortland.

I 2020 ble hun ansatt som daglig leder i Kristiansand Røde Kors. Fra juni 2023 er hun daglig leder for Sørnorsk Jazzsenter. Hun er medlem av det regjeringsoppnevnte Musikkutvalget (2023–2025), en utredning med mål å bedre vilkårene for musikkvirksomhet, effektiv bruk av ressurser og et fortsatt levende musikkliv i hele landet.

## Referanser


## Eksterne lenker
* www.sigruntara.no
Witless Protection

***Witless Protection*** er en filmkomedie med Larry the Cable Guy og Jenny McCarthy i hovedrollene. Filmen ble skrevet og regissert av Charles Robert Carner, og innspillingen fant sted i Illinois i USA.

## Handling
Filmen handler om en sheriff i en liten by som blir vitne til det han tror er en kidnapping. Han forsøker å redde kvinnen som er i ferd med å bli kidnappet, men kidnapperne viser seg å være FBI-agenter som har som oppgave å beskytte henne og levere henne til en rettssak i Chicago. Det viser seg etterhvert at FBI-agentene likevel er slemme, og forsøker å ta livet av kvinnen.

## Rolleliste

## Mottakelse
Filmen mottok stort sett negative omtaler fra filmkritikerne. Ifølge nettsiden Rotten Tomatoes er det pr. januar 2009 gitt 24 omtaler av filmen, og ingen av dem er positive. Metacritic rapporterte at filmen har en gjennomsnittspoengsum på 17 av 100, basert på seks omtaler.

Til den 29. Razzie-utdelingen ble filmen nominert til 3 Golden Raspberry Awards, for «verste skuespiller» (Larry the Cable Guy), «verste kvinnelige birolle» (Jenny McCarthy) og «verste par på skjermen».

## Referanser


## Eksterne lenker
* 
* Offisiell miniside
* Trailer på Apple.com
Stian med sekken

***Stian med sekken*** er et norsk musikalsk barneprogram som gikk på NRKs Barne-TV fra 1971 til 1972. Programmet ble skapt av søstrene Sidsel og Mona Levin. Programmet handlet om gutten Stian som reiser rundt i verden med eventyrbrillene sine og samler sanger fra forskjellige land i en sekk. Hver episode startet med at Stian og Sidsel møttes på en benk og sang «Eventyrbrillesangen». Så dro de til et fremmed land som ble presentert med en dose 70-tallspedagogikk. Meninga var å fylle sekken med lokale sanger før de dro hjem igjen. Programmene inneholdt mye underholdende musikk-lek, men serieskaperne forsøkte også å lære barna toleranse for fremmede kulturer.

*Stian med sekken*  ble spilt inn i NRKs studio på Marienlyst i Oslo. Hovedpersonen Stian ble spilt av barneskuespilleren Ralph Bernstein. Regissør var Bo Wærenskjold. Sidsel og Mona Levin, som skrev manus og spilte i serien, er døtre av pianisten og musikkpedagogen Robert Levin.  

To lengre spesialprogrammer kom i kjølvannet av serien. Det første var et julespesial på 51 minutter som hadde undertittelen *På jakt etter julesanger*, og som ble sendt julaften 1972. Det andre var på 55 minutter og hadde undertittelen *Stian i musikkland* og ble sendt sendt 17. mai 1974. Sistnevnte var opprinnelige skrevet og fremført for Festspillene i Bergen i 1973. Det ble også oppført på Centralteatret.

## Annet
I 1983 spilte Raga Rockers inn en sang de kalte *Stian med døden*, en tydelig referanse til denne serien. Sangen kom på albumet *[[Varme dager]]*.

## Referanser


## Eksterne lenker
*
Svenevik

:*For tettstedet med lignende navn i Lindesnes, se [[Svennevik]]*
**Svenevik** er et tettsted i Lyngdal kommune i Agder. Tettstedet har  innbyggere per 1. januar , og ligger ved Rosfjorden omtrent fem kilometers kjøring fra kommunesenteret Lyngdals sentrum.

## Se også
* Tettsteder i Agder

## Referanser
Skammen (roman)

:*Denne artikkelen er om en roman. Se også følelsen [[Skam]] og filmen [[Skammen (film)|Skammen]] (1968)
***Skammen*** er en [[roman]] av den norske forfatteren [[Bergljot Hobæk Haff]], utgitt i [[1996]].

Hovedpersonen Idun Hov er forfatter. Hun preges av sin families forhistorie, med en dominerende morfar, og en far som var [[Nasjonal Samling|NS]]-prest. Romanen begynner i nåtid med at Idun Hov igjen tvangsinnlegges på psykiatrisk institusjon, etter et selvdestruktivt streiftog. Historien fortelles, fra barndom til nåtid, med oppstykket kronologi, og en veksling mellom flere fortellerstemmer.

I *Skammen* tar forfatteren opp problemstillinger hun har vært opptatt av i mange år, som søken etter identitet, og spenningen mellom liv og lære, mellom det veike og det besluttsomme. Romanen er også beskrevet som hennes mest personlige. 

*Skammen'' vant både Brageprisen og Kritikerprisen da den utkom, og den ble i en Dagbladet-serie sommeren 2006 kåret til en av de 25 beste romanene fra de siste 25 år. Romanen er dramatisert, og ble oppført på Nationaltheatret i 1999. Anne Krigsvoll fikk Heddaprisen for sin innsats i hovedrollen. 

## Referanser


## Eksterne lenker
* Utgaven fra 1997 | 1997 hos Nasjonalbiblioteket.
Liste over nasjonalparker i Costa Rica

Det er 28 **nasjonalparker i [[Costa Rica]]**. De administreres av organisasjonen Sistema Nacional de Áreas de Conservación (SINAC). Den største nasjonalparken er La Amistad internasjonale park, med et areal på 1991 km², og den minste er Manuel Antonio nasjonalpark, med et areal på 16 km².

Nasjonalparkene utgjør til sammen 12 prosent av Costa Ricas areal. Ytterligere 16 prosent er verna i form av biologiske reservater, fristeder for dyreliv, verneområder og biologiske korridorer. Dette betyr at over en fjerdedel av landets areal er verna, noe som er en høyere andel enn noe annet land i verden.

Costa Rica er et av landa i verden med størst biologisk mangfold. Til tross for landets beskjedne størrelse er det hjemstedet til anslagsvis 5 prosent av alle verdens dyre- og plantearter. I Costa Rica er det blant annet rundt 10&nbsp;000 trearter, minst 850 fuglearter, 205 pattedyrarter, 160 amfibiearter, over 1000 fiskearter og mer enn 35&nbsp;000 insektarter.

## Liste

## Eksterne lenker
* SINACs offisielle hjemmeside
* Costa Ricas nasjonalparker hos Costa Rica Infolink
* Costa Ricas nasjonalparker hos Costa Rica Bureau
* Costa Ricas nasjonalparker  hos Costa Rica National Parks
* Costa Ricas nasjonalparker og verna områder hos Info Costa Rica
Audun Eckhoff

**Audun Eckhoff** (født 25. august 1958) er en norsk kunsthistoriker. 

Han var journalist i NTBs utenriksredaksjon 1985–94 og i  1993 mag. art. i kunsthistorie med avhandlingen om maleren Olav Strømme *Flyver i natten : Olav Strømmes visjon* ved Universitetet i Oslo. Derpå var han  konservator ved Museet for samtidskunst 1994–2002 og  direktør for Bergen Kunstmuseum 2002–09. 

Det var i 2009 han fikk jobb som  direktør ved Nasjonalmuseet og i 2017 sluttet han med en etterlønn på tre millioner. Han ble etterfulgt av den danske Karin Hindsbo (født 1974). Etterpå skrev han bok om at Nasjonalgalleriet må bli en del av Nasjonalmuseet.

Eckhoff er sønn av NRK-journalist Erik Eckhoff og bror til operasanger Ranveig Eckhoff og arkitekt Dagfinn Eckhoff.
:*Se [[Eckhoff]] for mer om farsslekta*

## Utgivelser
*Audun Eckhoff m.fl., *Nasjonalgalleriet*, Fagbokforaget, 2017.

## Referanser


## Eksterne lenker
*https://www.auduneckhoff.com/  (sist sett på den 4. mai 2018)
Sidsel Levin

**Sidsel Levin** (født 1944) er en norsk musikkpedagog, kulturformidler og tidligere leder av Jødisk Museum i Oslo. 

Etter musikkpedagogisk utdanning drev hun i flere år musikalsk barnehage i Bærum. Hun ledet arbeidet med opprettelsen av Jødisk Museum i Oslo og var museets første direktør fra åpningen høsten 2008 til 2016. Hun var deretter tilknyttet museet som konsulent og foredragsholder. I 1971 skrev og spilte hun i barne-TV-serien *[[Stian med sekken]]* sammen med søsteren og journalisten Mona Levin og sin fetter Ralph Bernstein (i rollen som Stian). Hun har også laget flere musikkprogrammer for radio og TV og har skrevet bøker for barn.  

Sidsel Levin er datter av Solveig Levin (1914–2023) og pianisten Robert Levin (1912-1996). Hun ble født i Sverige etter at hennes familie hadde flyktet fra jødeforfølgelsene i Norge i 1942.

Levin ble tildelt Kongens fortjenstmedalje i 2014.

## Referanser


## Eksterne lenker
*
Marika Domanski Lyfors

**Marika Domanski Lyfors** (født 17. mai 1960 i Göteborg) er en svensk tidligere fotballspiller og fotballtrener. Hun er best kjent som trener for Sveriges kvinnelandslag i perioden 1996–2005. Hun overtok etter dette treneransvaret for Sveriges U21-landslag i fotball kvinner. I mars 2007 ble hun trener for det kinesiske landslaget i fotball for kvinner. Allerede i oktober samme år returnerte hun til Sverige for å bli leder for fotballavdelingen i det svenske fotballforbundet. Hun er i dag ansvarlig for all trener- og spillerutvikling i Sverige, både for kvinner og menn.

## Karriere
### Spiller
I løpet av sin 17 år lange spillerkarriere spilte hun for Nödinge SK, Surte IS, Jitex BK og GAIS. Hun ble svensk mester i 1981 og 1984 samt vinner av den svenske cupen tre ganger (1981,1982 og 1983).

### Trener
Lyfors startet trenerkarrieren i Tyresö FF. Siden 1992 har hun trent ulike landslag på kvinnesiden i svensk fotball. Høydepunktet var VM-sølv med Sverige i 2003.

## Referanser


## Eksterne lenker
*
V.B. 1–4

Privatbanen Valdresbanens (**V.B.**) damplokomotiver **1–4** med akselrekkefølge 1'C1' ble bygget av Sächsische Maschinenfabrik (Hartmann) og Robert Stephenson and Company mellom 1902 og 1906. De ble overtatt av NSB samtidig med Valdresbanen i 1937 og ble etter det benevnt **NSB type 50a** med numrene 17–20.

Lok 18 ble i 1953 solgt til Klevfos Cellulose- & Papirfabrikk. Lok 17 ble som det siste utrangert den 13. juni 1963. Alle lok har status som opphugget.

Lokene hadde en tjenestevekt på 36,3 tonn og en toppfart på rundt 50–60 km/t. Lok 1 og 2 ble levert i 1902, 3 i 1903 og 4 i 1906.

## Litteratur
* 

## Eksterne lenker
* Type 50  – NJK Materielldatabasen
Liste over Færøyenes fiskeriministre

**Fiskeriministeren** (færøysk: *landsstýrismaðurin í fiskuvinnumálum*) er en ministerpost i Færøyenes regjering. Ansvaret for fiskeripolitikken har som regel fulgt landbruks- og handelsspørsmål, men ikke havbruk. Etter innføringen av departementsstrukturen i 1998 har fiskerisakene vært lagt til Fiskeridepartementet, mens havbrukssaker har vært lagt til Næringsdepartementet.

## Referanser
Filmåret 1933

**Filmåret 1933** er en oversikt over lanserte filmer, fødte og avdøde filmpersonligheter i 1933.

## Fødsler

## Avdøde

* 15. februar – Pat Sullivan, regissør/produsent av tegnefilmer, det hevdes at han var medskaper til Felix the Cat
* 25. januar – Lewis J. Selznick, produsent
* 22. februar – Ilse Korseck, tysk skuespiller
* 23. februar – David Horsley, pioner filmprodusent
* 26. februar – Spottiswoode Aitken, britisk skuespiller
* 8. mars – Albert Roscoe, stumfilmstjerne 
* 10. mars – Ladislaus Vajda, østerriksk ungarsk manusforfatter
* 16. februar – Spottiswoode Aitken, amerikansk skuespiller.
* 16. mars – Ferdinand von Alten, tysk skuespiller
* 19. mars – Albert Paulig, tysk skuespiller
* 21. mars – Paulette Duvernet, fransk skuespiller.
* 27. mars – Adele Watson, amerikansk skuespiller
* 2. april – Paul Biensfeldt, tysk skuespiller
* 13. mai – Ernest Torrence, amerikansk skuespiller
* 18. august – James Williamson, filmregissør og filmpioner
* 28. august – Helen Dunbar, skuespiller
* 7. september – Max Adalbert, tysk skuespiller
* 25. oktober – Lilian Hall-Davis, britisk skuespiller
* 9. november – Max Landa, østerriksk skuespiller
* 24. november – Hans Otto, tysk skuespiller og regissør
* 26. november – Jean Angelo, fransk skuespiller
* 9. desember – Julius Falkenstein, tysk skuespiller

## Årets filmer
* *[[Alice i Eventyrland (1935)|Alice i Eventyrland]]*
* *[[Augustas lilla felsteg]]*
* *[[Bombshell]]*
* *[[Cavalcade (film)|Cavalcade]]*
* *[[Den farliga leken (film, 1933)|Den farliga leken]]*
* *[[Djurgårdsnätter]]*
* *[[Dr. Mabuses testament]]*
* *[[Duck Soup]]*, Brødrene Marx
* *[[En dame med erfaring]]*
* *[[Fridolf i lejonkulan]]*
* *[[I jultomtens verkstad]]*
* *[[Jeg er ingen engel!]]*
* *[[Jeppe på bjerget (film)|Jeppe på bjerget]]*
* *[[King Kong (1933)| King Kong]]*
* *[[Luftens Vagabond]]*
* *[[Middag kl. 8 (film)|Middag kl. 8]]*
* *[[Morgenrot]]*
* *[[Pettersson & Bendel (1933)|Petterson & Bendel]]*
* *[[She Done Him Wrong]]*
* *[[Troens seier]]*
* *[[Vi som går kjøkkenveien (film)|Vi som går kjøkkenveien]]*
* *[[Viktor og Viktoria (1933)|Viktor og Viktoria]]*

## Referanser


## Eksterne lenker
* 
*Filmer fra 1933 vurdert av forgjengeren til det norske Medietilsynet Besøkt 28. desember 2018
He Guoqiang

**He Guoqiang** (kinesisk: 贺国强 pinyin: *Hè Guóqiáng*, født 1. oktober 1943 i Xiangxiang i provinsen Hunan i Kina) er en kinesisk kommunistisk politiker. Han er medlem av det kinesiske kommunistpartis politbyrås stående komite, Folkerepublikken Kinas i praktis viktigste politiske organ.

He studerte kjemiteknikk ved et institutt i Beijing der han tok eksamen i uorganisk kjemi. I 1966 gikk han inn i kommunistpartiet. Han hadde sin tidlige karriere innen den kjemiske industri. Fra 1991 til 1996 var han viseminister for kjemisk industri i Kinas regjering. Årene 1997–1999 var han guvernør i Fujian og 1999–2002 tjenestegjorde han som partisekretær i Chongqing.

Under hans tid i Fujian fant det sted en større smuglingsskandale, og i Chongqing ble han av noen dratt inn i en underslagssak omkring De tre kløfters demning. Men han hadde tillit i de høyerer partiorganer, og steg til nye høyder i partihierarkiet, muligens takket være sine bånd til kretsen rundt den  tidligere partilederen Jiang Zemin.

I 2002 ble han valgt inn i Partiets sentralkomité og i 2007 ble han medlem av det kinesiske kommunistpartis politbyrås stående komite, der han har nummer åtte i rangordningen og har ansvar for partiets sentrale kommisjon for disiplininspeksjon, det organ som etterforsker mulige korrupsjonssaker. Der overtok han etter Wu Guanzheng. Han fikk av generalsekretær Hu Jintao viktig ansvar for arbeidet i etterkant av jordskjelvet i Sichuan i 2008. 

He var på offisielt besøk i Norge i juni 2010. 

## Referanser


## Eksterne lenker
* 
*
Tikken Manus

**Ida Nikoline** «**Tikken**» **Lie Lindebrække Manus** (1914–2010) var en norsk motstandskvinne under andre verdenskrig, senere gift med forretningsmannen, Kompani Linge-løytnanten og sabotøren Max Manus (1914–1996).

Manus var datter av fylkesmannen Gjert Lindebrække (1879–1960) og søster til høyrepolitikeren Sjur Lindebrække. Hennes mor, Ida Bessesen Lie Lindebrække, var sangerinne og niese av forfatteren Jonas Lie; Tikken var dermed tremenning til Quislings politiminister, Jonas Lie.

Under andre verdenskrig jobbet Manus som sekretær ved den britiske legasjonen i Stockholm. Hun var et viktig mellomledd mellom sabotørene i Kompani Linge og den britiske forsvarsledelsen. For sin innsats under krigen ble Manus dekorert med Haakon VIIs Frihetsmedalje.

«Tikken» Manus døde 12. oktober 2010, 96 år gammel. Hun var bosatt på Landøya i Asker kommune.

## Referanser


## Litteratur
* Kaja Frøysa: *Tikken Manus – sabotørenes hemmelige medspiller*, Oslo: NRK, 2009. ISBN 978-82-8178-296-9, ISBN 978-82-5257-120-2
Jordmorsegna

**Jordmorsegna** er et vandresagn som er blitt fortalt over hele Europa og deler av Asia og Afrika. I vandresagnkatalogen er det klassifisert som «ML 5070 Midwife to the Fairies». Sagnet er blitt dokumentert over hele Norge.

Handlingen går i kortform slik:
:*En kvinne som arbeider på åkeren finner en padde og for å bli kvitt padda, eller bare på spøk, sier hun at hun skal være jordmor for henne når hun skal føde.*
:*En tid senere kommer en huldremann til henne og minner henne på det hun har lovet og hun blir med ham. Når de kommer fram, ligger det en hulder der og skal føde. I sagnene blir det ofte sagt at en hulder ikke kan føde uten at en kristen kvinne legger hånden sin på magen hennes, eller det blir sagt at huldrefolk ikke kan klippe av navlestrengen.*
:*Som betaling får kvinna noe som ser ut til å være verdiløst og som hun bare kaster fra seg. Men da hun kommer hjem oppdager hun at restene er gull og sølv.*

I noen versjoner er det ikke en hulder som skal føde, men en bergtatt kvinne. Et annet motiv som ofte er med, forteller at hun blir bedt om å smøre en salve på øynene til huldrebarnet. Hun får litt av salven i sitt eget øye og noen dager senere møter hun huldremannen. Han blir forundret over at hun kan se ham, og spør hvilket øye hun ser ham med. Da han får vite det, stikker han fingeren i øyet hennes og dermed mister hun evnen til å se de usynlige.

Dette sagnet blir fortalt ganske likt over store områder. Et eksempel på det har vi fra Figuig-oasen øst i Marokko. Der ble det fortalt at en berberkvinne hørte at en djinn ropte på henne. Berberkvinna gikk etter lyden og fant en djinnkvinne som lå og fødde. Hun ba om hjelp til å klippe av navlestrengen. Det kan ikke djinnene gjøre selv. Til lønn fylte hun lomma til berberkvinna med appelsinskall. På hjemveien vrengte kvinna lomma si og slengte appelsinskallene i grøfta. Men da hun kom hjem fikk hun se at et lite appelsinskall hadde festet seg i klærne hennes og nå oppdaget hun at det var reint gull. Hun sprang straks tilbake, men fant hverken djinnen eller gullet.

## Referanser


## Litteratur
* Christiansen, Reidar Th.: «Midwife to the Hidden People. A Migratory Legend as Told from Ireland to Kurdistan», I *Lochlann*, Dublin 1974, s. 104 – 117.
Frelsesvon

**Frelsesvon** er et vandresagn som i vandresagnkatalogen er klassifisert som  ML 5050. *The Fairies' Prospect of Salvation*. Sagnet er kjent over store deler av Europa. I Norge er det dokumentert nord til Trøndelag. 

:*Sagnet forteller at en mann, ofte en prest, kommer forbi en haug hvor de [[underjordiske]] bor. Da han hører de synger og danser der inne, roper han at det har de ingen grunn til, for de kan aldri bli frelst. I mange varianter legger han til at de kan like lite bli frelst som spaserstokken hans kan få grønne blad. Deretter høres det bare gråt og sukk fra haugen.*

:*Senere angrer han seg, eller stokken hans får grønne blad, og han går tilbake og sier at de kan vist bli frelst likevel. Deretter høres sangen og dansen igjen.*

Det samme motivet – en oppfatning om forholdet mellom huldre og kristendommen – finner vi også i en sagngruppe som forteller at det finnes både huldrekirker og huldreprest.

**Eksempler:**
*Moltke Moe, *Folkeminne frå Bøherad*, Kristiania 1924, Norsk folkeminnelags skrifter nr. 9. s. 61
*Torkell Mauland, *Folkeminne frå Rogaland*, Oslo 1928, Norsk folkeminnelags skrifter nr. 17. s. 123
Wang Gang

**Wang Gang** (kinesisk: 王刚, født i oktober 1942 i Fuyu i Manchukuo – nå i provinsen Jilin i Folkerepublikken Kina) er en politiker i Folkerepublikken Kina. 

Han tok eksamen i filosofi ved Universitetet i Jilin. Han ble medlem av Det kinesiske kommunistparti i juni 1971. 

Han var alternerende medlem av Det kinesiske kommunistpartis 15. sentralkomite, og alternende medlem av det kinesiske kommunistpartis 16. politbyrå og sekretær for sekretariatet for Det kinesiske kommunistpartis  sentralkomite. 

Wang Gang ble elevert til fullt medlem av det kinesiske kommunistpartis 17. politbyrå i 2007. Han er også en av viseformannen for det kinesiske folks politiske konsultative konferanse og sekretær for en arbeidende komite for organer direkte knyttet til Det kinesiske kommunistpartis sentralkomite. 

## Eksterne lenker
*  
* Wang Gangs profil på xinhuanet.com